### Bosna i Hercegovina

### Federacija Bosne i Hercegovine

### FEDERALNO MINISTARSTVO

### OKOLIŠA I TURIZMA

### Bosnia and Herzegovina

### Federation of Bosnia and Herzegovina

### F BiH MINISTRY OF

### ENVIRONMENT AND TOURISM

Broj: UPI 05/2-02-19-5-150/21

Datum: Sarajevo

Federalno ministarstvo okoliša i turizma, na osnovu člana 89. stav (1) Zakona o zaštiti okoliša („Službene novine Federacije BiH“, broj 15/21) i člana 13. st. (7) Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera („Službene novine Federacije BiH“ broj 51/21) (u daljem tekstu: Pravilnik), rješavajući po zahtjevu operatera IGMAN d.d. Konjic koji se nalazi na adresi Donje Polje 42, Konjic u predmetu izdavanja okolinske dozvole, donosi

**RJEŠENJE**

**1. Utvrđuje se okolinska dozvola** operateru IGMAN d.d. Konjic za pogone/postrojenja/skladišta za proizvodnju streljačke municije od kalibra 5.56 mm do kalibra 12.7 mm i dijelova municije, projektovanog kapaciteta proizvodnje 323 931 kg baruta u nadzemnim skladištima, 368 000 kg baruta i 21 000 kg kapisli u poluukopanim skladištima i 17,5 t UNP-a. Privredno društvo IGMAN d.d. Konjic sa svojim objektima se nalazi u industrijskoj zoni grada Konjica na adresi Donje Polje 42 Konjic, na parcelama označenim kao k.č. 914/1, k.č. 914/2, k.č. 914/3, k.č. 914/4, k.č. 914/5, K.O. Dubravice i k.č. 1223/9, k.č. 1223/67, k.č.1223/66, k.č. 1223/6, k.č. 1223/69, k.č. 1223/7, k.č. 1223/10 K.O. Konjic I.

**2. Pravni osnov za postupanje**

Predmetni pogon/postrojenje/skladište u skladu sa stavom (1) člana 102. i stavom (1) člana 107. Zakona o zaštiti okoliša („Službene novine Federacije BiH“, broj: 15/21), za proizvodnju streljačke municije i drugih eksplozivnih sredstava namijenjenih u vojne svrhe operatera Igman Konjic d.d. pripada **višem razredu** pogona/postrojena/skladišta u skladu sa Prilogom Ia., Dio 1. kolona 3. i Dio 2. kolona 3. Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21).

**3. Pogon/postrojenje/skladišta za koje se izdaje okolinska dozvola**

Igman d.d. Konjic pri obavljanju djelatnosti koristi poslovne objekte koji se nalaze na odvojenim lokacijama:

* objekti u okviru podzemnog objekta „Objekat 102A“, sa dijelom objekata na „Platformi“,
* objekti na lokalitetu „LJUTA“
* objekti u zajedničkom krugu UNIS-ova lokaliteta

Ovdje se radi o povezanom tehnološkom procesu, sa zajedničkim svojstvima u pogledu načina izvođenja radnih i tehnoloških operacija kao i prisutnosti vrste opasnih i zapaljivo-ekspolozivnih materijala koji se koriste u procesu proizvodnje, sa suštinskom razlikom da je „Objekat 102“ podzemnog tipa i izvan naseljenog mjesta, dok su objeki u zajedničkom krugu nadzemni i u neposrednoj su blizini i drugih preduzeća i naseljenog mjesta.

Preduzeće Igman d.d. sastoji se od sljedećih objekata:

**Proizvodni objekti**

* Podzemni objekat „Objekat 102“ (skladište 1, skladište 2, temperirnica)

**Objekti na „Platformi“**

* Kalionica
* Akumulatorska stanica
* Radionica za mašinsko održavanje
* Radionica za elektro održavanje
* Radionica za struganje č. jezgra
* Signiranje ambalaže
* Postrojenje za pročišćavanje tehnoloških otpadnih voda

**Objekti u nadzemlju**

* Magacin baruta-temperiranje baruta
* Pirotehnički kompleks
* Upravna zgrada
* Štamparija i laboratorij
* Opitni poligon
* Arhiva
* Glavna kapija
* Objeki 122,123,124,125 i 126 (skladištenje hemikalija, boja, lakova i gotove robe)
* Centralno skladište
* Objekt proizvodnje linije 9 mm (objekat „Razvoj“)
* Novo skladište repromaterijala

**Objekti na lokaciji „LJUTA“**

* Skladište baruta i kapisli (pet poluukopanih tipskih skladišta: U1, U2, U3, U4, U5),
* Skladište gotovih proizvoda (osam nadzemnih magacina: 9, 10,11,12,13,14,15,18)

**Plinska stanica** je smještena u blizini upravne zgrade preduzeća u okviru industrijske zone „UNIS“. S obzirom da se ovdje skladišti opasna materija, izrađena je zaštitna ograda od pristupa nezaposlenim osobama. Plin se skladišti u tri nadzemna rezervoara, svaki volumena V = 9,80 m3 (Poglavlje 3.4.6.2. u Izvještaju o stanju sigurnosti).

**4. Izvještaj o stanju sigurnosti**

U skladu sa stavom (1) člana 102. i stavom (1) člana 107. Zakona o zaštiti okoliša („Službene novine Federacije BiH“, broj: 15/21), ukoliko operater utvrdi da je u njegovom pogonu, postrojenju i/ili skladištu prisutna velika količina opasne supstance, odnosno da pogon, postrojenje i/ili skladište pripada višem razredu u skladu sa Prilogom Ia., Dio 1. kolona 3. i Dio 2. kolona 3.  Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21), osim dokumenata iz čl. 7. i 8. Pravilnika, obaveza skladišta opasnih supstanci koje mogu izazvati nesreće većih razmjera operater je dužan izraditi i:

* Izvješće o stanju sigurnosti:
* Informaciju o sigurnosnim mjerama i
* Unutrašnji plan intervencija.

Izvještaj o stanju sigurnosti izrađen je u julu 2021. godine a revidiran u novembru 2021. godine u kojem je utvrđena opasnost od nesreća većih razmjera te na osnovu istog osiguran sistem upravljanja sigurnošću unutar lokacije pogona/postrojenja/skladišta na kojem može doći do nesreće većih razmjera i to:

* objekti u okviru podzemnog „Objekta 102A“ sa jednim brojem objekata na „Platformi“,
* objekti na lokalitetu „LJUTA“ i
* stanica ukapljenog naftnog plina.

U tački 4.2. Izvještaja o stanju sigurnosti procjenjena je vjerovatnost i učestalost broja nesreća godišnje koja iznosi Np,t = 7,5 što odgovara učestalosti neželjenog događaja 3×10-8.

**5. Procjena rizika**

Operater je uradio analizu i procjenu rizika od nastanka nesreća većih razmjera u kojoj je obrađeno ukupno tri moguća scenarija nastanka nesreća većih razmjera:

* analiza najgoreg mogućeg slučaja za poluukopana skladišta baruta U1 do U5 predviđa eksploziju kompletne uskladištene količine eksploziva. Izračunati uticaj udarnog vala je krug poluprečnika od 275 do 336 m i mala vjerovatnoća i vremenska učestalost nesreće većih razmjera.
* analiza najgoreg mogućeg slučaja za Stanicu UNP-a predviđa pucanje spremnika ukpaljenog naftnog plina i eksploziju ukupne količine plina, pru čemu se za proračun zona ugroženosti koristi preporučeni TNT ekvivalentni model s faktorom prinosa od 10%. Rezultati proračuna daju područje ugroženosti od oko 280 m i malu vjerovatnoću i vremensku učestalost nesreće većih razmjera. Na osnovu izračuna dobivena je učestalsot od 3 x 10-7 nesreća godišnje.
* analiza alternativnog slučaja stanice UNP –a predviđa pucanje autocisterne s ukpaljenim naftnim plinom i eksploziju ukupne količine plina. Rezultati proračuna daju područje ugroženosti od oko 325 metara i izrazito malo vjerovatanost nesreće većih razmjera, pri čemu je model konzervativan, tj. u pravilu su posljedice precijenjene i daleko su od realnosti. Na osnovu izračuna dobinea je učestalost od 3 x 10-7 nesreća godišnje.

Događaji koji nakon analize imaju prihvatljiv rizik, i poduzete su dovoljne mjere za smanjenje nivoa rizika u privrednom društvu Igman d.d. Konjic od neželjene situacije.

**6. Mogući uzroci opasnosti od vanrednog događaja**

Uzorke opasnosti od vanrednog događaja moguće je procijeniti na osnovu prisustva – zastupljenosti vrste i količine različitih materijala koji se koriste u tehnološkom procesu i tehničkih karakteristika pojedinih uređaja.

 Najčešći uzroci mogu biti:

* nepažnja, nemar ili nebriga pri radu ili nepravilno rukovanje,
* nepoštivanje tehnoloških uputstava i procedura u tehnološkom procesu proizvodnje,
* oštećenja na pojedinim uređajima (klima-komore, elektro-instalacije, specijalni uređaji za gašenje na barutnom punjenju),
* tehnološki požari ili uopšte požari,
* oštećenjaspremnika usljed mehaničkih udaraca,
* oštećenja spremnika autocisterne usljed preopterećenja ili mehaničkim uzrocima,
* drugi uzroci, potresi, diverzije i sl.

U cilju spriječavanja buduće nesreće, mora se stalno preventivno djelovati uzimajući u obzir sve moguće uzroke izvanrednog događaja i odrediti prioritete djelovanja u svim tehnološkim cjelinama. Svi sudionici u proizvodnim procesima dužni su poduzimati preventivne mjere kojima se sprječava mogućnost nastanka akcidentnih situacija:

* svi zaposlenici moraju biti osposobljeni za rad na siguran način,
* svi zaposlenici trebaju poznavati svoje eventualne obaveze u slučaju vanrednog događaja, pri čemu treba postojati popis osoba s detaljnim dužnostima pojedinaca u slučaju vanrednog događaja,
* imenovati osobu koja će biti odgovorna za provođenje Plana za sprječavanje nesreća većih razmjera,
* redovno provoditi vježbe zaposlenika prema Plana za sprječavanje nesreća većih razmjera i s tim u vezi organizirati provjeru potrebnih znanja,
* uređaje i postrojenja treba održavati u ispravnom stanju, uz redovna ispitivanja, a sadržaj, način i rokovi ispitivanja definisani su odgovarajućim propisima,
* pridržavati se uputa za rukovanje i skladištenje opasnih tvari sa sigurnosno tehničkih listova proizvođača i prijevoznika,
* redovno pratiti količine opasnih tvari u spremniku te u slučaju propuštanja pristupiti hitnom provođenju mjera sanacije,
* redovno provjeravati, održavati i nabavljati uređaje i opremu potrebnu za zaštitu ljudi i imovine održavati uređaje za gašenje požara u ispravnom stanju,
* dosljedno se pridržavati odredbi svih relevantnih zakona, pravilnika i ostalih propisa.

**7. Uslovi i mjere za sprečavanje nesreća većih razmjera**

Izvještajem o stanju sigurnosti, operater je dokazao:

1. da je započeo sa primjenom Plana sprečavanja nesreća većih razmjera i sistema upravljanja sigurnošću za njegovo provođenje u skladu sa informacijama utvrđenim u stavku (4) članka 8.  Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21);
2. da je identifikovao opasnosti od nesreća većih razmjera i mogući scenariji nesreće većih razmjera, te da su preduzete potrebne mjere da bi se te nesreće spriječile i da bi se ograničile njihove posljedice za zdravlje ljudi i okoliš;
3. da vodi računa o dovoljnoj sigurnosti i pouzdanosti pri projektovanju, izgradnji, funkcionisanju i održavanju svakog pogona, postrojenja, skladišta, opreme i infrastrukture za njegovo funkcioniranje, koji su povezani sa opasnostima od nesreća većih razmjera unutar objekta;
4. da je izradio unutrašnji planovi za slučaj opasnosti i pružanja informacija da bi omogućio izradu vanjskog plana za slučaj opasnosti;
5. pružio dovoljno informacija nadležnom organu da bi omogućio donošenje odluka u pogledu identifikacije novih aktivnosti ili promjena na postojećim objektima.

**7.1. Mjere koje osiguravaju pravodobnost otkrivanja krizne situacije**

* instaliranje stabilnog sistema za dojavu,
* instaliranje hidrantske mreže te adekvatne protivpožarne opreme
* formiranje zaštitarske i čuvarske grupe
* instaliranje videonadzora

**7.2. Mjere za ublažavanje posljedica eventualne nesreće**

Objekti u okviru podzemnog „Objekta 102A“, sa jednim brojem objekata na „Platformi“

* izgradnja hidrantske mreže
* postavljanje odgovarajućeg broja vatrogasnih aparata
* instaliranje objekata na dovoljnu udaljenost od susjednih objekata

Objekti u okviru Objekta „LJUTA“ :

* postavljanje odgovarajućeg broja vatrogasnih aparata
* instaliranje objekata na dovoljnu udaljenost od susjednih objekata
* izgradnja grudobrana između nadzemnih magacina

Stanica UNP-a:

* izgradnja protivpožarnog zida vatrootpornosti 2 sata, koji vrši usmjeravanja detonacije instaliranje plinske stanice na dovoljnu udaljenost od susjednih objekata
* instaliranje stabilnog sustava za hlađenje plašta spremnika
* instaliranje odgovarajućeg broja vatrogasnih aparata za početno gašenje požara i nadzemnih hidranata

**8. Obaveze ažuriranja dokumentacije**

**8.1. Obaveza ažuriranja Izvještaja o stanju sigurnosti**

U skladu sa stavkom (2) člana 107. Zakona i člana 13. Pravilnika, operater je dužan ažurirati, te u tom smislu izvršiti dopune podataka i informacija, i to:

a) svakih 5 godina od posljednjeg Izvještaja o stanju sigurnosti,

b) bez odlaganja, u slučaju bilo kakve promjene, rekonstrukcije uključujući i slučaj prestanka rada pogona/postrojenja/skladišta, a najkasnije u roku od 60 dana od značajne promjene:

* u postrojenju;
* u skladišnom prostoru;
* u postupku u kojem se koristi opasna tvar;
* u količini, prirodi, agregatnom stanju opasne tvari u poređenju sa podatcima sadržanim u postojećem Izvješću o stanju sigurnosti;

c) u bilo koje drugo vrijeme na inicijativu operatera ili na zahtjev Federalnog ministarstva:

* iz razloga uzimanja u obzir saznanja o novim činjenicama ili novim tehnološkim spoznajama o sigurnosnim pitanjima, uključujući spoznaje koje proizlaze iz analize nesreća ili, u mjeri u kojoj je to moguće, iz izbjegnutih nesreća;
* u slučaju bilo kakvih saznanja i pretpostavki o promjenama glede mogućih bitnih posljedica u vezi s opasnostima povezanima sa nesrećom većih razmjera.

Ukoliko se informacije sadržane u Izvještaju o stanju sigurnosti nisu mijenjale, operater nije obavezan dostaviti Izvještaje u ostavljenom roku, ali je istovremeno dužan o tome obavijestiti Federalno ministarstvo u okviru Informacije o sigurnosnim mjerama, u skladu sa članom 110. Zakona.

**8.2. Obaveza ažuriranja Informacije o stanju sigurnosti** propisana je stavom (2) članom 110. Zakona u slučaju promjene u radu u roku od šest mjeseci nakon nastale promjene, te ponovo razmatra svake treće godine.

**8.3. Obaveza ažuriranja Unutarnjeg plana intervencija** vrši se u skladu sa stavom (5) član 14. svake treće godine ili u slučaju promjene u radu u roku od šest mjeseci nakon nastale promjene.

**9.** Izvještaj o stanju sigurnosti, Informaciju o sigurnosnim mjerama i Unutrašnji plan intervencija su obavezni prilozi ovog rješenja o okolinskoj dozvoli-saglasnosti na Izvještaj o stanju sigurnosti.

**10. Ostale proizvodne aktivnosti operatera**

Ostale aktivnosti proizvodnog procesa u privrednom društvu Igman d.d. podrazumijeva:

* dobavljanje i ispitivanje ulaznih sirovina,
* proizvodnja dijelova municije od mesinganih poluproizvoda,
* proizvodnja dijelova municije od čeličnih poluproizvoda,
* priprema pirotehničkih smješa za ugradnju u dijelove municije,
* termohemijska obrada dijelova nakon pojedinačnih mehaničkih reakcija,
* kompletiranje dijelova municije u gotov proizvod/laboracija,
* funkcijska i balistička ispitivanja gotovih proizvoda

Proizvodnja dijelova municije od mesinga i čelika podrazumijeva hladno prešanje i mehaničku obradu metala na željeni oblik. Priprema pirotehničkih smješa podrazumijeva fizičko miješanje praškastih sastojaka prema tajnoj recepturi uz eventualni dodatak smole (kod cementiranih smjesa) za povezivanje sastojaka kako bi se učinili zrnatijim. Termohemijska obrada metalnih dijelova nakon mehaničke obrade podrazumijeva provođenje procesa kaljenja, nakon čega se dijelovi ispuštaju u ulje na hlađenje. Kompletiranje dijelova municije podrazumijeva mehaničko sklapanje/laboraciju, koje provode radnici manualno ili pomoću mašina.

**Dio tehnološkog procesa, koji uključuje proces površinske zaštite metala pomoću hemijskih i elektrolitičkih procesa, obavljaju preduzeća „SurTec-Eurosjaj“ d.o.o. Konjic br.12/1-2013 od 3.01.2013. godine i „UNISGAL“ d.d. Konjic br.11/1-2013 od 3.01.2013. godine, sa kojima su zaključeni ugovori o poslovnoj saradnji.**

Preduzeće Igman d.d. opskrbljuje se vodom sa gradskog vodovoda, a koristi se za sanitarne potrebe uposlenika. Voda koja se koristi za tehnološku potrebu zahvata se iz površinskih voda, i ukupno je u 2020. godini utrošeno 113 552 m3 vode.Operator je pribavio vodnu dozvolu broj UP/40-1/25-4-138/18 od 10.01.2019. godine izdatu od strane Agencije za vodno područje Jadranskog mora Mostar, za ispuštanje tehnoloških otpadnih voda iz objekta za proizvodnju oružja i streljiva.

Glavni energenti su: električna energija, komprimirani zrak i plin propan butan. U 2020. godini utrošeno je 10 420 763 kWH električne energije i 125 329 l tekućeg plina.

Plin se skladišti u cisternama instaliranog kapaciteta 18 tona, a komprimirani zrak se skladišti u rezervoaru komprimiranog zraka.

Preduzeće Igman d.d. posjeduje sedam kotlovnica čija se snaga kreće od 45 – 98 kW. Kotlovi se zagrijavaju pomoću plamenika koji kao pogonsko gorivo koriste ukapljeni naftni plin (UNP). Predmetne kotlovnice kao gorivo koriste **ukapljeni naftni plin**, te su prema Pravilniku o graničnim vrijednostima emisije u zrak iz postrojenja za sagorijevanje („Službene novine Federacije biH“, broj: 3/13 i 92/17) granične vrijednosti emisija u zrak:

* za ugljikov monoksid (CO) 100 mg/m3
* dušikove okside (NOx) 125 mg/m3

Operater je sklopio ugovore za zbrinjavanje otpada sa sljedećim preduzećima:

* komunalni otpad zbrinjava se od strane JKP „Standard“ d.o.o. Konjic, s kojim predmetno preduzeće ima sklopljen ugovor br. 16/1-2013 od 22.01.2013. godine.,
* ambalažni otpad i ambalažu onečišćenu opasnim tvarima zbrinjava preduzeće EKOPAK d.o.o. Sarajevo, s kojim predmetno preduzeće ima sklopljen ugovor br. UK-II-0365/13 od 26.12.2013. godine i aneks ugovora br. UKN-A-IV-0269/15 od 07.09.2015. godine.,
* Valbih d.o.o. Konjic, za prihvat i konačno zbrinjavanje korištenog industrijskog ulja bez PCB-a, s kojim predmetno preduzeće ima sklopljen ugovor br. 32/1-2013 od 11.01.2013. godine.,
* opasni otpad iz procesa rada predmenog preduzeća zbrinjava Aida Commerce d.o.o. Sarajevo godine s kojim predmetno preduzeće ima sklopljen ugovor br. 110/1-21 od 19.05.2021.,
* opasni otpad koji podrazumijeva boje i lakove, otpadne tonere, otopine, emulzije zauljene materijale, miješani zauljeni otpad, fiksire za mašinsku obradu i aktivatore, zbrinjava preduzeće „KEMEKO-BH“ d.o.o. Lukavac, s kojim predmetno preduzeće ima sklopljen ugovor br. 74/1-21 (092-01/21) od 19.03.2021. godine,
* ostali opasni otpad preuzima, skladišti i zbrinjava preduzeće C.I.A.K d.o.o. Grude, s kojim predmetno preduzeće ima sklopljen ugovor br. 75/1-21 (29/21) od 10.03.2021. godine.

**11.** Dozvola/saglasnost se izdaje **na period od 5 (pet) godina uz poštivanje obaveza ažuriranja iz tačke 9. ovog Rješenja**, a svake pete godine vrši se obnova na način utvrđen u članu 93. Zakona.

**12.** Ovo rješenje se upisuje u **registar izdatih okolinskih dozvola.**

**Obrazloženje**

Operater IGMAN d.d. Konjic podnio je 23.07.2021. godine Federalnom ministarstvu okoliša i turizma zahtjev za izdavanje okolinske dozvole za pogone/postrojenja/skladišta za proizvodnju streljačke municije i drugih eksplozivnih sredstava namijenjenih u vojne svrhe. Pravni osnov za postupanje po zahtjevu sadržan je u stavu (1) člana 102. i stavu (1) člana 107. Zakona o zaštiti okoliša („Službene novine Federacije BiH“, broj: 15/21), prema kojem pogon/postrojenje/skladišta za proizvodnju streljačke municije i drugih eksplozivnih sredstava IGMAN d.d. Konjic pripada višem razredu pogona, postrojenja i/ili skladišta u kojem su opasne supstance prisutne u količinama koje su jednake ili veće od količina navedenih u Prilogu Ia. Dio 1. kolona 3. ili Prilogu Ia. Dio 2. kolona 3. Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21).

U skladu sa čl. 102. do 113. Zakonom o zaštiti okoliša („Službene novine Federacije BiH“, broj: 15/21), uz pisani dopis kojim se traži izdavanje okolinske dozvole/saglasnosti dostavljena je sljedeća dokumentacija:

* obavještenje o skladištu koje može izazavati nesreće većih razmjera (u skladu sa čl. 7. Pravilnika)
* izvještaj o stanju sigurnosti (u skladu sa čl. 10. Pravilnika)
* informacija o sigurnosnim mjerama (u skladu sa čl. 6. Pravilnika)
* unutrašnji plan inetrevencija (u skladu sa čl. 14. Pravilnika).

Postupak rješavanja podnesenog zahtjeva izvršen je prema odredbama čl. 102. do 113. Zakona i odredbama čl. 7., 8. 10. 14. i 16. Pravilnika. U tom postupku izvršen je uvid u dostavljenu dokumentaciju, njen sadržaj i da li je odgovoreno po svim stavkama o sadržaju, te utvrđeno je da je dokumentacija podnesena na propisanim obrascima i da sadrži sve podatke utvrđene Zakonom i Pravilnikom, kao i izjava podnosioca zahtjeva data prema članu 7. stav (2) Pravilnika, tj. na obrascu Priloga IV Pravilnika.

 Na osnovu podataka sadržanih u priloženoj dokumentaciji utvrđeno je da pogon/postrojenje/skladišta spadaju u Prilogu Ia. Dio 1. kolona 3. ili Prilogu Ia. Dio 2. kolona 3. Pravilnika i po tom osnovu rješavanje podnesenog zahtjeva spada u nadležnost Federalnog ministarstva okoliša i turizma kako je utvrđeno u članu 102. i 103. Zakona. U okviru utvrđivanja činjeničnog stanja Ministarstvo je provelo radnje na učešću javnosti u rješavanju zahtjeva stranke koje su utvrđene u članu 88. Zakona.

Pri donošenju odluke kao u dispozitivu ovog rješenja Federalno ministarstvo okoliša i turizma cijenilo je kao relevantne slijedeće dostavljene dokaze:

* Izvod iz prostorno planske dokumentacije,
* Procjena ugroženosti od požara i
* Plan zaštite od požara.

Federalno ministarstvo je dopisom o pokrenutom upravnom postupku, a zbog obaveze uključivanja javnosti, obavijestilo Općinu Konjic.

Federalna uprava civilne zaštite, iako je to propisano članom 113. Zakona da je ista nadležna na osnovu unutrašnjeg plana intervencije sa sadržanim mjerama koje će se poduzeti u slučaju nesreće većih razmjera izraditi vanjske planove intervencije za mjere koje će se poduzeti izvan pogona i postrojenja/skladišta, dopisom broj 05-02-2-416/2021 od 08.11.2021. godine obavijestila da nije nadležna za davanje mišljenja jer odredbe navedenog Zakona i Pravilnika o pogonima, postrojenjima i skladištima u kojima su prisutne opasne supstance koje mogu dovesti do nesreća većih razmjera ("Službene novine Federacije BiH", broj: 51/21) nisu usklađene sa Zakonom o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije BiH", br.: 39/03, 22/06 i 43/10).

Dokumentacija je, u skladu sa čl. 105 stavak (5) i 110. stavak (3) stavljena na javni uvid na web stranici Federalnog ministarstva okoliša i turizma: <https://www.fmoit.gov.ba/bs/okolisne-dozvole/javne-rasprave-i-javni-uvidi/obavjestenje-za-zainteresiranu-javnost-o-podnesenom-zahtjevu-za-izdavanje-od-igman-d-d-konjic> od 30.11.2021. godine.

U zakonskom roku nisu pristigla mišljenja i primjedbe zainteresovane javnosti.

Ovo rješenje je konačno u upravnom postupku i protiv istog nije dopuštena žalba. Protiv ovog rješenja može se pokrenuti upravni spor podnošenjem tužbe kod Kantonalnog suda u Sarajevu u roku od 30 dana od dana prijema rješenja. Tužba se podnosi u dva istovjetna primjerka i uz istu se prilaže ovo rješenje u originalu ili ovjerenom prepisu. .

 Na osnovu provedenog postupka i izvedenih dokaza, utvrđeni su svi podaci u skladu sa čl. 104. stav (2) Zakona, te, u skladu sa odredbom čl. 89. Zakona, riješeno kao u dispozitivu ovog rješenja.

 U skladu sa Zakonom o federalnim upravnim taksama i tarifi federalnih upravnih taksi („Službene novine Federacije BiH“ broj: 43/13), podnosilac zahtjeva je uplatio 250,00 KM na budžetski račun kod UNION banke d.d. Sarajevo.

**Uputa o pravnom lijeku:**

Ovo rješenje je konačno u upravnom postupku i protiv njega nije dopuštena žalba, ali se može pokrenuti upravni spor tužbom pred Kantonalnim sudom u Sarajevu u roku od 30 dana od dana prijema ovog rješenja.

 **M I N I S T R I C A**

 **dr Edita Đapo**

*Dostavljeno:*

1. *Igman d.d. Konjic*
2. *Federalna uprava za inspekcijske poslove*
3. *Uprava za civilnu zaštitu i vatrogastvo Općine Konjic*
4. *Sektor za okolinske dozvole*
5. *a/a*